Μας αιχμαλώτισαν…/Μας αιχμαλώτισαν/μας έριξαν στη φυλακή/ εμένα μέσα στα τείχη/
εσένα έξω απ΄τα τείχη/Ασήμαντη υπόθεση η δική μας/ Το χειρότερο είναι/ να κουβαλάει ο άνθρωπος τη φυλακή μέσα του:/συνειδητά, ασύνειδα./Έτσι κατάντησαν τους περισσότερους ανθρώπους,/τίμιους, καλούς, προκομένους ανθρώπους.
ΝΑΖΙΜ HΙΚΜΕΤ

Και είναι περίεργο πόσο ψεύτικα φαίνονται..
καμιά φορά τα πιο αληθινά πράγματα!!
Τ.Λειβαδίτης

Σε πλησίασα, με κοίταξες στα μάτια και τότε σε φίλησα...
Σε φίλησα για όλα τα χρόνια που θα περάσουν...
Για όλες τις ελπίδες που θα χαθούν....
Σε φίλησα και σε κράτησα πάνω μου ...

Τάσος Λειβαδίτης

Επτά φορές περιφρόνησα την ψυχή μου:

Την πρώτη φορά όταν την είδα να δειλιάζει
μπροστά στη λαχτάρα της να φτάσει στα ύψη.

Τη δεύτερη φορά όταν την είδα να κουτσαίνει
μπροστά στους ανάπηρους.

Την τρίτη φορά όταν της δόθηκε να διαλέξει
ανάμεσα στο δύσκολο και το εύκολο
και εκείνη διάλεξε το εύκολο.

Την τέταρτη φορά όταν έκανε κάποιο κακό
και παρηγορήθηκε με το ότι και οι άλλοι κάνουν κακό.

Την πέμπτη φορά όταν ανέχτηκε από αδυναμία
και δικαιολόγησε την ανοχή της σα δύναμη.

Την έκτη φορά όταν περιφρόνησε την ασχήμια κάποιου προσώπου
και δεν ήξερε ότι αυτό το πρόσωπο ήταν μια από τις δικές της μάσκες.
Και την έβδομη φορά όταν τραγούδησε τραγούδι επαίνου και το θεώρησε αρετή.
Χαλιλ Γκιμπραν

Και τώρα που ξεμπερδέψαμε πια
με τα μεγάλα λόγια,
τους άθλους, τα όνειρα,
καιρός να ξαναγυρίσουμε στη ζωή μας-
αλλά, μάταια, το σχέδιο της πόλης άλλαξε,
κατά πού πέφτει ο δρόμος που αγαπηθήκαμε παιδιά,
πού πήγε ο άνεμος που σκόρπισε τόσους συντρόφους,
υπάρχει ακόμα ο κόσμος?-
τώρα στη γλώσσα μας
μπερδεύονται παλιά τραγούδια,
κανείς δε μας καταλαβαίνει
και μόνο τα παιδιά μαντεύουν πιο πολλά,
μα μεγαλώνουν γρήγορα και τα πουλιά
πετάνε για να μη θυμούνται -
ένα τέτοιο παρελθόν και δεν απόμεινε
παρά λίγη στάχτη,
όπου σκυμμένοι τα βράδια σχεδιάζουμε
σημαίες, άστρα, λόφους, άλογα
κι ανάμεσα τους την τύψη ότι δεν τα δώσαμε όλα
ελευθερώνοντας έτσι όρκους αλλοτινούς
και τις πιο ωραίες χειρονομίες του μέλλοντος.
ΤΑΣΟΣ ΛΕΙΒΑΔΙΤΗΣ